ราคาทองปิดพุ่งกว่า 10 ดอลล์ หุ้นสหรัฐฯร่วงหนุนแรงซื้อ
สัญญาทองคำตลาดนิวยอร์กปิดพุ่งขึ้นเมื่อคืนนี้ (9 มิ.ย.) โดยทองคำปิดบวกติดต่อกัน 2 วันทำการ เนื่องจากการร่วงลงของตลาดหุ้นสหรัฐได้กระตุ้นให้นักลงทุนเข้าซื้อสัญญาทองคำซึ่งเป็นสินทรัพย์ที่ปลอดภัย 
10 มิ.ย. 2559

สำนักข่าวอินโฟเควสท์รายงานว่า สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 10.40 ดอลลาร์ หรือ 0.82% ปิด (9 มิ.ย.) ที่ระดับ 1,272.70 ดอลลาร์/ออนซ์, สัญญาโลหะเงินส่งมอบเดือนก.ค.เพิ่มขึ้น 28.30 เซนต์ หรือ 1.67% ปิดที่ 17.268 ดอลลาร์/ออนซ์, สัญญาพลาตินัมส่งมอบเดือนก.ค.ร่วงลง 8.20 ดอลลาร์ หรือ 0.81% ปิดที่ 1,003.80 ดอลลาร์/ออนซ์ และสัญญาพัลลาเดียมส่งมอบเดือนก.ย.ลดลง 60 เซนต์ ปิดที่ 560.60 ดอลลาร์/ออนซ์
สัญญาทองคำพุ่งขึ้นติดต่อกัน 2 วันทำการ เนื่องจากนักลงทุนหลีกเลี่ยงการลงทุนในสินทรัพย์เสี่ยงและเดินหน้าซื้อทองคำซึ่งเป็นสินทรัพย์ที่ปลอดภัย หลังจากตลาดหุ้นนิวยอร์กร่วงลงเมื่อคืนนี้ ภายหลังจากราคาน้ำมันดิบ WTI ดิ่งลงราว 1.3%
อย่างไรก็ตาม ในระหว่างวันนั้น สัญญาทองคำได้รับแรงกดดันจากการแข็งค่าของสกุลเงินดอลลาร์สหรัฐ เนื่องจากการแข็งค่าของดอลลาร์จะส่งผลให้สัญญาน้ำมันดิบซึ่งซื้อขายในรูปสกุลเงินดอลลาร์นั้น มีราคาแพงขึ้นและไม่น่าดึงดูดใจสำหรับนักลงทุนที่ถือเงินสกุลอื่น